Pätevä ja kokenut – tositarkoituksella - 2021 - www.finanssivalvonta.fi\nBlogi 11.1.2021 – 1/2021\nKirjoittajat ryhmäpäällikkö Maija Vartiainen ja valvontapäällikkö Mikko Määttä työskentelevät Finanssivalvonnan Vakuutusvalvonnassa.\nMenneen vuoden aikana julkisuudessa on keskusteltu vilkkaasti vakuutusalan johtajien osaamisesta. Lehtiotsikot saattavat herättää kysymyksiä vakuutusalaa tuntemattomalle. Miksi Finanssivalvonta nirsoilee eikä kelpuuta kokeneita ammattijohtajia vakuutusyhtiöiden nokkamiehiksi?\nMiksi vakuutusyhtiön johdolta edellytetään pätevyyttä?\nVakuutustoiminnalla on kehittyneessä yhteiskunnassa tärkeä rooli riskien kantajana ja hajauttajana. Lisäksi suomalaiset työeläkevakuutusyhtiöt toimeenpanevat sosiaaliturvaan kuuluvaa työeläkevakuuttamista ja vahinkovakuutusyhtiöt usein lakisääteisiä vakuutuslajeja, esimerkiksi liikenne- ja tapaturmavakuutusta.\nVakuutusyhtiöiden yhteiskunnallisen merkityksen vuoksi johdon pätevyysvaatimuksilla on haluttu osaltaan varmistaa, että vakuutusyhtiöitä johdetaan ammattitaitoisesti. Yhtiöiden johdossa on oltava riittävän monipuolista osaamista sekä kykyä huolehtia yhtiön velvollisuuksista ja vastuista, jotka saattavat ulottua vuosikymmentenkin päähän.\nVakuutusyhtiöiden vaikeuksiin ajautumisen ja kaatumisen syitä tarkasteltiin Euroopan vakuutus- ja lisäeläkeviranomaisen (EIOPA) 2018 julkaisemassa raportissa "Failures and near misses in insurance – Overview of the causes and early identification". Raportin mukaan yleisimmät juurisyyt ovat löydettävissä yhtiöiden johdon ja henkilökunnan ammatillisen pätevyyden ja kokemuksen puutteista sekä hallinto- ja valvontajärjestelmän riittämättömyydestä. Näistä sisäisistä heikkouksista kärsivät vakuutusyhtiöt ovat muita herkempiä ulkoisille epäsuotuisille tekijöille, kuten finanssimarkkinoiden heilahtelulle. Sisäiset heikkoudet altistavat yhtiöitä puutteelliselle päätöksenteolle ja leväperäiselle riskinotolle, jotka vuorostaan johtavat taloudellisiin vaikeuksiin ja pahimmillaan vakuutettujen etujen vaarantumiseen.\nEi siis olekaan yllättävää, että vakuutusyhtiöiden johdolle on säädetty pätevyysvaatimuksia ja että johdon pätevyys ja kokemus ovat Finanssivalvonnassa kriittisen tarkastelun kohteena. Johdon pätevyysvaatimukset eivät sinänsä ole finanssisektorilla ainutlaatuisia, sillä vaatimuksia, tiukempiakin, on myös esimerkiksi pankeilla. Toisaalta tavallisissa osakeyhtiöissä tällaisia pätevyysvaatimuksia ei ole lainkaan.\nKeskeisiä johdon pätevyysvaatimuksia\nVakuutusyhtiö voi, pois lukien liitännäistoiminta, harjoittaa vain vakuutustoimintaa. Onkin luonnollista, että vakuutusyhtiön johdossa juuri vakuutusosaaminen on pätevyysvaatimusten kova ydin. Vaikka yleinen liiketoimintaosaaminen ja monet muut taidot ovat toki valtteja myös vakuutusyhtiön johdossa, kokenutkin ammattijohtaja voi tarvita lisäharjoitusta ennen pestiä vakuutusalalla.\nVahinko- ja henkivakuutusyhtiössä lähtökohtana on suhteuttaa pätevyysvaatimuksia henkilön tehtävään ja vastuisiin. Hallituksen jäsenellä, toimitusjohtajalla ja yhtiön keskeisistä toiminnoista vastaavilla henkilöillä on oltava tehtävän hoitamisen vaatima ammatillinen pätevyys ja kokemus. Lähtökohta on järkevä, sillä harvassa ovat ihmiset, jotka osaavat kaiken vakuutusyhtiössä tarpeellisen vaikkapa vakuutussopimuksista, riskienhallinnasta, vakuutusmatematiikasta, sijoittamisesta, vakavaraisuudesta ja johtamisesta. Hallituksen osalta tämä on tunnustettu myös siinä, että lain mukaan hallituksessa on oltava edustettuna sellainen yleinen vakuutustoiminnan tuntemus kuin vakuutusyhtiön toiminnan laatuun ja laajuuteen katsoen on tarpeen. Tältä osin hallituksen pätevyyttä arvioidaan kollektiivina, eli yksittäisten hallitusten jäsenten osaaminen voi painottua eri asioihin.\nTyöeläkevakuutusyhtiössä johdolta vaadittavan pätevyyden lähtökohta on hieman toinen; vaatimukset perustuvat hyvään osaamiseen. Jokaisella hallituksen jäsenellä on oltava hyvä työeläkevakuutustoiminnan asiantuntemus ja toimitusjohtajalla sen lisäksi hyvä sijoitustoiminnan ja liikkeenjohdon tuntemus. Hallitukselta hyvää sijoitustoiminnan asiantuntemusta edellytetään kollektiivisesti mutta ei jokaiselta jäseneltä.\nMitä pätevyys tarkoittaa käytännössä?\nEdellä sanotusta voi jo havaita sen, että pätevyyttä on oltava sillä henkilöllä, jota vaatimukset koskevat. Johdon pätevyyden puutetta ei voi korvata sillä, että tarvittavaa osaamista on olemassa muualla yhtiön organisaatiossa. Pätevyysvaatimukset eivät myöskään vaihtele sen mukaan, minkä tahon ehdotuksesta henkilö päätetään valita tehtäväänsä. Pätevyyden puutetta voi aina paikata kouluttautumalla ja kokemusta kerryttämällä.\nMuilta osin "tehtävän vaatima pätevyys ja kokemus" ja "hyvä asiantuntemus" leijuvat vaatimuksina ilmassa. Lakiteksti on lyhyttä ja ytimekästä, mutta siitä puuttuu konkretia.\nVahinko- ja henkivakuutusyhtiön johdon pätevyysvaatimukset saavat lihaa luiden ympärille EU:n komission delegoidusta asetuksesta ja EIOPAn ohjeista. Henkilön arvioinnissa kiinnitetään huomio ammatilliseen ja muodolliseen pätevyyteen sekä vakuutustoimialaa, muita rahoitustoimialoja ja muuta liiketoimintaa koskeviin tietoihin ja kokemukseen. Huomioon on otettava henkilölle tosiasiallisesti osoitetut vastuut sekä henkilön asiantuntemus vakuuttamisessa, rahoituksessa, kirjanpidossa, vakuutusmatematiikassa ja johtamisessa. Lisäksi hallituksessa tulisi kokonaisuutena olla sopivaa ammatillista pätevyyttä, kokemusta ja tietoa vähintään vakuutus- ja rahoitusmarkkinoista, liiketoimintastrategiasta ja liiketoimintamallista, hallintojärjestelmästä, rahoitus- ja vakuutusmatemaattisesta analyysistä sekä yhtiön toimintaa koskevasta sääntelystä.\nTyöeläkevakuutusyhtiöiden ohjeet ovat yleisluontoisempia, suorastaan niukkoja. Finanssivalvonnan tulkinnan mukaan hallituksen jäsen ja toimitusjohtaja voivat hankkia riittävän pätevyyden aiemman työkokemuksen tai kattavan perehdytyskoulutuksen kautta.\nJokainen vakuutusyhtiö vastaa pätevyysvaatimusten täyttymisestä niin henkilöä valittaessa kuin hänen toimiessa tehtävässään. Finanssivalvonta valvoo asiaa omalta osaltaan, mutta se ei poista vakuutusyhtiön velvollisuutta esimerkiksi johdon riittävään perehdyttämiseen ja jatkuvaan kouluttamiseen.\nPätevyyden yhteys johdon velvollisuuksiin\nVakuutusyhtiön johdon keskeisenä tehtävänä on huolellisesti toimien edistää yhtiön etua.\nHuolellisuutta arvioitaessa lähtökohtana on verrata johdon tosiasiallista toimintaa siihen, miten huolellinen henkilö toimisi vastaavassa tilanteessa. Vertailukohta on yleinen, objektiivinen huolellisuuden taso, joka ei johdu esimerkiksi johtajan omasta osaamisesta tai kyvyistä.\nLaissa säädetyt pätevyysvaatimukset vaikuttavat siihen, mihin tämä vertailukohta asettuu, koska vertailukohtana pidettävän huolellisen henkilön oletetaan täyttävän kyseiset vaatimukset. Toisin sanoen pätevyysvaatimukset nostavat huolelliseksi katsottavan toiminnan vaatimustasoa verrattuna siihen, ettei vaatimuksia olisi. Tätä kautta pätevyysvaatimukset ovat väistämättömästi myös osa sen arviointia, milloin johto on toiminut huolimattomasti vastuun aiheuttavalla tavalla.\nVakuutetut edut rajaavat johdon valtakirjoja\nKuten jo todettiin, vakuutusyhtiön johdolla on velvollisuus edistää vakuutusyhtiön etua. Yhtiön edun mukaisuutta arvioitaessa tulee kiinnittää erityistä huomiota yhtiön toiminnan tarkoitukseen.\nVahinko- ja henkivakuutusyhtiössä toiminnan tarkoituksena on yleensä tuottaa voittoa tai muuta taloudellista etua osakkeenomistajille tai osakkaille. Voiton tuottaminen ei kuitenkaan ohjaa yhtiön toimintaa yhtä voimakkaasti kuin tavallisessa osakeyhtiössä. Vakuutusyhtiön on toiminnassaan otettava huomioon voiton tuottamisen rinnalla tasaveroisesti vakuutettujen etujen turvaamiseksi säädetyt periaatteet. Voiton tuottamiseen vaikuttavat esimerkiksi turvaavuusperiaate ja henkivakuutuksessa kohtuusperiaate. Vakavaraisuussääntely sisältää määrällisiä ja laadullisia velvoitteita ja rajoitteita, jotka koskevat esimerkiksi sijoitustoiminnan riskien laatua ja laajuutta sekä riskienhallintaa.\nTyöeläkevakuutusyhtiössä toiminnan tarkoitus on toinen. Voiton tuottamisen sijasta yhtiön tehtävänä on hoitaa sosiaaliturvaan kuuluvan lakisääteisen eläketurvan toimeenpanoa ja yhtiölle tätä varten kertyviä varoja vakuutusten käsittämät edut turvaavalla tavalla.\n"Huolellisesti toimien edistää yhtiön etua" on joskus helpommin sanottu kuin tehty. Voiton tuottaminen ja vakuutettujen etujen turvaaminen muodostavat yhden, toisinaan eri suuntiin vievän parin vahinko- ja henkivakuuttamisessa. Työeläkevakuutuksessa jännitettä on ajoittain esimerkiksi vakuutettujen etujen turvaamisen ja yhtiöiden keskinäisen kilpailun välillä.\nPätevä ja kokenut johto osaa tehdä asianmukaisesti perusteltuja päätöksiä myös vaikeissa asioissa, joissa on tarpeen sovittaa yhteen keskenään ehkä ristiriitaisiakin tavoitteita.\nvakuutusyhtiö johto pätevyys vastuu


1 Ääntä vaimentavat siirtoilmalaitteet LYHYESTI Siirtää ilmaa seinän läpi Pyöreä aukko Helppo asentaa Kiinnityskehys integroitu laitteeseen Lisävarusteet: -Lautasventtiili - TRAC Teleskooppinen seinänläpivienti VGC Vakioväri Valkoinen RAL 900 vaihtoehtoista vakioväriä Muita värejä tilauksesta Aukko (mm) ILMAVIRTA - PAINEHÄVIÖ - R w -ARVO 10 Pa 1 Pa 0 Pa R w =D n,ew (db) l/s m /h l/s m /h l/s m /h Tiedot koskevat asennusta mm rankaseinään 10 m siirtoalalla. Yksi laite seinän kummallakin puolella.\n2 Tekninen kuvaus Rakenne Ääntä vaimentava siirtoilmalaite, joka on sovitettu asennettavaksi kevyeen väliseinään, koostuu pyöreistä vaimenninelementeistä, jotka sisältävät eristävää äänieristettä vahvistetulla pintakerroksella, paloluokitus B-s1,d0 EN ISO 119- mukaan. Vaimentimissa on integroitu kiinnityskehys, jossa on koko vaimentimen kiertävä avoin rako. Materiaali ja pintakäsittely Vaimentimet on valmistettu teräspellistä. Kiinnityskehys on valmistettu sinkitystä teräspellistä. Vaimentimet on maalattu Swegonin valkoisella vakiovärillä. Vakioväri: Valkoinen puolikiiltävä, kiiltoaste 0, RAL 900/NCS S 000-N Aaihtoehtoista vakioväriä Hopea kiiltävä, kiiltoaste 80, RAL 9006 Harmaa alumiini kiiltävä, kiiltoaste 80, RAL 9007 Musta puolikiiltävä, kiiltoaste, RAL 900 Harmaa puolihimmeä, kiiltoaste 0, RAL 707 Käsittelemätön ja muut värisävyt tilauksesta Sovitus Muita värisävyjä pyynnöstä. Ota yhteys Swegonin edustajaan lisätietoja varten. Tarvikkeet Lautasventtiili: TRAC. Lautasventtiili on valmistettu teräspellistä ja maalattu Swegonin valkoisella vakiovärillä, RAL 900/NCS S 000-N. Niitä on saatavana myös vaihtoehtoisissa vakioväreissä: tummanharmzaa RAL 707, metalliväri RAL 9006, musta RAL 900, vaaleanharmaa RAL 9007 ja valkoinen RAL Käytetään seinän toisella puolella, kun tarvitaan vain yhtä vaimenninelementtiä. Seinäläpivienti: VGC. Pyöreä teleskooppiläpivienti, joka on valmistettu sinkitystä teräslevystä. Asennus Tee aukko taulukon 1 mukaan. Vaimentimen kiinnityskehyksessä on avainreiät. Asenna ruuvit aukon ylä- ja alapuolelle ja ripusta laite sitten ruuveille. Katso kuva 1. Jos käytetään seinäläpivientiä, sen voi kiinnittää seinärakenteeseen. Seinäläpivienti vedetään tai puristetaan kokoon seinän paksuuden mukaan. Kuva 1. Asennus. Oikeus rakennemuutoksiin pidätetään\n3 Suunnittelu Laite on sovitettu asennettavaksi levy-rankaseinään. Betoniseinä tai seinäläpivienti heikentävät vaimennuskykyä, katso taulukko 1. Nyrkkisääntö: Siirtoilmalaitteen R w = Oven ääniluokka + db (HUOM! ovelle käytetään useimmiten m siirtoalaa). Seinärakenteen R w -luvun laskeminen on selostettu seuraavan sivun esimerkissä. Taulukossa 1 esitetään siirtoilmalaitteen vaimennuskyky D n,ew, joka viittaa 10 m siirtoalaan. Mittaukset on suoritettu standardin ISO 961- mukaan. R w = D n,ew aro on arvioitu ISO standardin vertailukäyrän suhteen. Koestus on suoritettu mm eristetyllä kipsilevy-rankaseinällä. Hoito Tuloilmalaite ja äänieriste puhdistetaan pölynimurilla ja harjasuulakkeella, vaihtoehtoisesti haalealla vedellä ja astianpesuaineella. äänieriste voidaan vaihtaa tarvittaessa. Ympäristö Materiaaliselostus löytyy osoitteesta 1. a b.. Kuva. Käyttövaihtoehtoja. 1. Piiloasennus käytävään.. Näkyvä asennus käytävään. täydennetään lautasventtiilillä TRAC (a) tai kahdella lla (b).. Sama kuin (), mutta seinäläpiviennillä VGC. Taulukko 1 R w = D n,ew [db], 10 m Aukko seinässä (mm) Laite Laite + lautasventtiili, s = 1 mm Kaksoislaite VGC aukossa Betoniseinä Alentaa -6 db Alentaa -10 db Alentaa -6 db Alentaa -10 db Alentaa -6 db Alentaa -10 db 0 Alentaa -6 db Alentaa -10 db Kaksoislaite = Yksi laite seinän kummallakin puolella. Kaksoislaitteiden vakiotoimitus. s = 1 mm rako lautasventtiilissä Oikeus rakennemuutoksiin pidätetään.\n5 Äänitiedot Äänitiedot db(a) on ilmoitettu huoneelle, jonka ekvivalentti absorptioala on 10 m ja huonevaimennus db. db(c)-arvo on yleensä 6-9 db korkeampi kuin db(a)- arvo. Mitoituskäyrästö - Yksi laite - Yksi laite Äänitehotaso, L w (db) Taulukko K OK Aukko seinässä (mm) Keskitaajuus (oktaavikaista) Hz p s Pa db(a) l/s m /h - Laite + lautasventtiili, TRAC, s = 1 mm Äänitehotaso, L w (db) Taulukko K OK Aukko seinässä (mm) Keskitaajuus (oktaavikaista) Hz Laite + lautasventtiili, TRAC, s = 1 mm p s Pa db(a) l/s m /h - Kaksi laitetta Äänitehotaso, L w (db) Taulukko K OK Aukko seinässä (mm) Keskitaajuus (oktaavikaista) Hz Kaksi laitetta p s Pa db(a) l/s m /h Oikeus rakennemuutoksiin pidätetään.\n6 Mitat ja paino Mitat (mm) Paino (kg) * B ØI ,06 B , , ,86 Aukon mitat = ØI. Kuva., mitat. * Paino koskee kahta laitetta. Kaksi fyysistä kokoa. VGC C Mitat (mm) Paino (kg) , 80-0,0 C , 80-0, Aukon mitat VGC =Ød + mm. Kuva. VGC, mitat. TRAC Ød ØA Mitat (mm) ØA Ød H max s Paino (kg) ± 0, ± 0,19 s H max ± 0, ± 0,7 Kuva 6. TRAC, mitat. 6 Oikeus rakennemuutoksiin pidätetään\n7 Erittely Tuote Pyöreä siirtoilmalaite a -bbb Versio: : 80-1, Kaksi fyysistä kokoa. Lisävarusteet Pyöreä seinäläpivienti: VGC a -bbb Versio: lle 80-1: : VGC 80, tai 1 Kuvaus Swegonin pyöreä ääntä vaimentava siirtoilmalaite seuraavin toiminnoin: Akustinen eristys vahvistetulla pintakerroksella. Jauhemaalattu valkoiseksi, RAL 900/NCS S 000-N. Lisävarusteet: : a - bbb xx kpl Teleskooppinen seinänläpivienti: VGRa - bbb xx kpl Lautasventtiili: TRACa - bbb xx kpl Lautasventtiili: TRAC a -bbb Versio: lle 80-1: : TRAC 80, tai Oikeus rakennemuutoksiin pidätetään. 7


Jättiyllätys Australian avoimissa, kreikkalaisnuorukainen passitti Federerin katsomoon hurjan trillerin jälkeen: "Olen maailman onnellisin mies" | Yle Urheilu | yle.fi\nStefanos Tsitsipas otti uransa maukkaimman voiton Australian avointen neljännesvälierässä lähes neljän tunnin uurastamisen jälkeen.\n20.1.2019 klo 14.22päivitetty 20.1.2019 klo 14.41\nStefanos Tsitsipas pääsi tuulettamaan upeaa voittoa Melbournessa.Sydney Low / AOP\nKreikkalainen Stefanos Tsitsipas eteni Australian avoimen tennisturnauksen puolivälieriin voittamalla sveitsiläislegenda Roger Federerin. Kolme tuntia ja 45 minuuttia kestänyt huima jännitysnäytelmä kirjattiin lopulta 20-vuotiaalle Tsitsipasille eränumeroin 6–7 (11–13), 7–6 (7–3), 7–5, 7–6 (7–5).\nOttelu oli alusta loppuun saakka todella jännittävä ja tasaväkinen. Avauserän vei kolmossijoitettu Federer 13–11 päättyneen katkaisupelin jälkeen 7–6, vaikka Tsitsipasilla oli jo eräpalloja. Toisessa erässä asetelma kääntyi toisinpäin, ja Federerin eräpalloista huolimatta Tsitsipas hoiteli toisen erän katkaisupelin itselleen 7–3.\nMolemmat pitivät oman syöttönsä erinomaisesti, ja kreikkalaisen ensimmäinen syötönmurto nähtiin vasta kolmannessa erässä lähes kolmen tunnin ottelun jälkeen. Kolmas erä menikin yhden murron avulla Tsitsipasille 7–5.\nNeljännessäkään erässä Federer ei kyennyt murtamaan Tsitsipasin syöttöä, ja kaikkiaan hän selvitti 12 sveitsiläisen murtopalloa. Neljäskin erä meni katkaisupeliin, jonka Tsitsipas kuittasi itselleen pistein 7–5.\nTurnauksessa sijalle 14 sijoitettu kreikkalainen oli tunteikkaana ottelun jälkeen.\n– Ei ole mitään sanoja kuvailemaan tunteitani, ja olen maailman onnellisin mies juuri nyt, kreikkalainen myhäili kenttähaastattelussa.\nTiukassa ottelussa nuorukaisen pää piti erinomaisesti, vaikka hän näyttikin neljännessä erässä jo hieman väsyneeltä.\n– Pitää vain uskoa itseensä ja kykyihinsä pelaajana. Roger on lajimme legenda, ja oli jo unelma pelata häntä vastaan tällä Rod Laver -areenalla.\n– Murtopalloissa täytyy vain olla aggressiivinen, eikä pidä miettiä liikaa. Täytyy vain saada ykkössyöttö sisään, painetta ja pelata omaa tennistä. En menettänyt malttiani.\nPuolivälierässä Tsitsipas kohtaa espanjalaisen Roberto Bautista Agutin. Bautista Agut selvitti viimein grand slam -turnauksen neljännesvälierän, kun hän löi kuutossijoitetun Kroatian Marin Cilicin niin ikään huimassa neljän tunnin ottelussa 6–7 (6–8), 6–3, 6–2, 4–6, 6–4.\n30-vuotias Bautista Agut oli hävinnyt kaikki yhdeksän aiempaa neljännesvälierää urallaan.\nMuissa sunnuntain miesten kaksinpeleissä kakkossijoitettu espanjalainen Rafael Nadal jyräsi Tshekin Tomas Berdychin hieman yli kahdessa tunnissa 6–0, 6–1, 7–6 (7–4). Nadal kohtaa puolivälierässä Yhdysvaltojen sijoittamattoman Frances Tiafoen, joka voitti bulgarialaisen Grigor Dimitrovin neljässä erässä 7–5, 7–6 (8–6), 6–7 (1–7), 7–5.\nKuolemanvaarasta merellä selvinnyt sitkeä nuorukainen lähtee US Openiin haastamaan ennakkosuosikit – Björn Borgiin verrattu kreikkalainen tennissensaatio on vielä kehitysvaiheessa, mutta potentiaali kasvaa maailmantähdeksi on valtava


Sivuston käyttöehdot | Hae MyLender lainaa 2000 - 30 000 euroa\nTiesitkö tämän kulutusluotoista?\nMy Lender Oy:n internet-sivuston käyttöehdot\nKäydessäsi näillä My Lender Oy:n (jäljempänä MyLender) internet-sivuilla (jäljempänä Sivusto) sitoudut noudattamaan näitä käyttöehtoja. Jos et hyväksy näitä ehtoja, älä käytä Sivustoa tai Sivustoon liittyviä muita sivuja taikka Sivustolla esitettyä aineistoa ja sisältöä (jäljempänä Aineisto). Eri asiakirjat ja Sivuston osat voivat sisältää näiden ehtojen lisäksi sovellettavia erityisiä ehtoja.\nMyLender noudattaa tietojen käsittelyssä henkilötietolakia sekä muita Suomen lainsäädännössä yksilön tietosuojasta voimassa olevia säädöksiä. Henkilötietojen käsittelyä on kuvattu avoimesti Sivustolla asianomaisista kohdista löytyvissä tietosuojaselosteissa.\nVoimme kerätä, käsitellä ja analysoida tietoja sivujemme käytöstä, liikenteestä, tapahtumista ja muista sivuihin liittyvistä tilastotiedoista. Voimme myös hankkia tällaista tietoa luotettavilta kolmansilta tahoilta. Tällaista tietoa ei voida palauttaa yksittäistä tunnistettavaa henkilöä koskevaksi. Käyttäessäsi sivustoja selaimesi saattaa tallentaa koneellesi lähettämämme pienen tiedoston, jota kutsutaan evästeeksi (Cookie). Evästeiden avulla voimme tunnistaa käyttämäsi tietokoneen sekä tiettyjä ko. koneeseen liittyviä tietoja sivujemme käytöstä. Tällä tavalla MyLender kerää tietoja siitä, miten ja milloin verkkopalveluja käytetään kehittääkseen palvelujaan edelleen käyttäjäystävällisemmiksi. Selaimesi hyväksyy todennäköisesti evästeet oletusasetuksin mutta voit mahdollisesti muuttaa selaimesi asetuksia ja myös poistaa evästeet koneeltasi. Huomaa, että estäessäsi evästeiden käytön et ehkä näe MyLenderin Sivustoa ja Aineistoa oikein. Käytämme myös kaupallisia evästeitä, joiden avulla voimme kohdentaa sinulle markkinointia muilla verkkosivustoilla. Nämä evästeet toimittaa usein luotettu kolmas taho. Käyttämämme palveluntarjoajat ovat sitoutuneet kasvattamaan kuluttajien tietoisuutta sekä kehittämään vastuullisia liiketoiminnan ja tiedonhallinnan käytäntöjä. Kunnioitamme yksityisyyttäsi ja olemme sitoutuneet huolehtimaan sinun henkilötietojesi asianmukaisesta käsittelystä. Olemme tehneet parhaamme varmistaaksemme tietojesi luottamuksellisuuden, turvallisuuden ja oikeellisuuden. Henkilötietojesi käsittely tapahtuu henkilötietolainsäädäntöä ja viranomaismääräyksiä noudattaen.\nKun annat meille tietojasi ottaessasi yhteyttä tai esimerkiksi ladatessasi esitteitä, tallennamme tiedot, jotta voimme tarjota sinulle parempaa palvelua. Tämän lisäksi säilytämme tallennetut tiedot mm. ostohistoriastasi ja siitä, mitä palveluitamme olet käyttänyt tai tilannut. Tietojasi voidaan säilyttää ja käyttää seuraaviin tarkoituksiin: kirjanpito, laskutus ja tilintarkastus, tilasto- ja markkinointianalyysi, kanta-asiakastoiminta, järjestelmän testaus, ylläpito ja kehittäminen, asiakaskyselyt ja asiakassuhteet. Lisäksi voimme käyttää tietoja apunamme tulevissa kanssakäymisissä kanssasi, esimerkiksi tunnistamalla erityistoiveesi. Jotta tämä olisi mahdollista, saatamme jakaa tietojasi seuraavien tahojen kesken: tiedonkäsittely-yritykset, hallinto- ja lainvalvontaviranomaiset, seulontapalveluiden tarjoajat. Nämä tahot voivat säilyttää tietojasi soveltuvien lakien mukaisesti. Emme käytä tietojasi suoramarkkinointitarkoituksiin ilman suostumustasi.\nSivusto sekä Aineisto ovat MyLenderin ja/tai sen lisensoijien omaisuutta. Sivustoa ja Aineistoa suojataan tekijänoikeuksien, tavaramerkkioikeuksien ja toiminimioikeuksien sekä muiden yksinoikeuksien ja näitä koskevan lainsäädännön perusteella.\nEllei jäljempänä toisin todeta, Sivuston sekä Aineiston julkaiseminen, kopiointi, välittäminen tai jakaminen on kielletty ilman MyLenderin etukäteen antamaa kirjallista lupaa. Käyttämällä Sivustoa sitoudut olemaan kopioimatta, jakamatta, välittämättä tai muuttamatta Sivustoa ja Aineistoa sekä olemaan luomatta niiden avulla jatkokehitettyjä teoksia. MyLender myöntää oikeuden käyttää Sivustoa ja Aineistoa henkilökohtaiseen ja ei-kaupalliseen katselutarkoitukseen. Lisäksi lehdistötiedotteiden ja muiden julkiseksi tarkoitettujen aineistojen käyttö julkiseen tiedonvälitykseen on sallittu sillä edellytyksellä, että tiedon lähde mainitaan sitä käytettäessä.\nSivuston sisältö ja vastuunrajoitukset\nMyLender pidättää oikeuden muuttaa Sivustoa ja Aineistoa sekä sulkea ne Sivusto tahansa. Sivusto ja Aineisto toimitetaan sitoumuksetta ja sellaisenaan, eikä MyLender anna minkäänlaista suoraa tai epäsuoraa takuuta Sivuston ja Aineiston oikeellisuudesta, luotettavuudesta, tarkkuudesta tai soveltumisesta tiettyyn käyttötarkoitukseen. MyLender ei myöskään takaa, että Sivustoa voidaan käyttää keskeytyksettä ja virheettömästi.\nMyLender ei vastaa Sivuston käytöstä, sivuston käytön keskeytymisestä tai Aineiston käytön mahdollisesti aiheuttamista vahingoista, mukaan lukien liiketoiminnan keskeytymisen, tietokoneelle aiheutuneen vahingon, tietokoneeseen asennettujen tietojen häviämisen tai ajanhukan aiheuttamat vahingot. MyLender ei ole vastuussa mistään Sivuston tai Aineiston aiheuttamista epäsuorista, satunnaisista, erityisistä tai välillisistä vahingoista. MyLender ei vastaa näillä Sivustolla sijaitsevien tai Sivustolla esitettyjen linkkien kautta saatavilla olevista kolmansien osapuolten sivuista tai niillä olevista tiedosta.\nNäihin ehtoihin sovelletaan Suomen lakia. Ehdoista aiheutuvat tai niihin liittyvät erimielisyydet ratkaistaan Helsingin käräjäoikeudessa tai kuluttajan niin halutessa hänen kotipaikkansa käräjäoikeudessa. Ellei kuluttaja-asiakkaalla ole kotipaikkaa Suomessa, ratkaistaan erimielisyydet Helsingin käräjäoikeudessa.\nThis web site is only intended for My Lender Oy Oy customers with residence in Finland. The services provided are only intended for the benefit of the residents of Finland. Requests or applications from other countries will not be processed or answered. Disputes should be settled by Finnish court. Finnish law should be applied on all contracts closed on-line via this site.\nPuhelin: 0800 92202\nPL 149, 00131 Helsinki\nPuhelin: 030 105 690\n© My Lender Oy\nKäytämme sivuillamme evästeitä käyttäjäkokemuksen parantamiseksi ja käyttöä koskevien tilastojen keräämiseksi. Käyttämällä palvelua hyväksyt evästeiden käytön. Lue lisää »


ValePa otti murskavoiton | Sportti.com\nValePa otti murskavoiton\n8.11.2017 - 21:35:10\nFord Store Levoranta (VaLePa) aloitti lentopallon Mestarien liigaa pelit t?ekkiläistä Jihostroj Ceske Budejovicea vastaan komealla 3-0-kotivoitolla Sastamalan Vexve Areenalla. Erät olivat 25-20, 25-22 ja 25-15.\nToinen osaottelu pelataan Ceske Budejovicessa ensi sunnuntaina kello 19 Suomen aikaa. Voittaja pääsee Mestarien liigan lohkovaiheeseen. Jopa 2-3-tappio vie VaLePan jatkoon. Ottelun parhaaksi pelaajaksi valittu Mikko Esko kehui koko joukkuetta erinomaisesta latautumisesta.\n- Kyllä huomasi kaikista, että tämä oli kauden ensimmäinen tosi peli ja haluttiin voittaa, Esko sanoi Lentopalloliiton tiedotteessa.\nOlli Kunnari nousi isoon asemaan toisessa erässä kahdeksalla hyökkäyspisteellään ja 100 prosentin vastaanotolla. Kotijoukkue käänsi tiukan erän lopulta kolmen pisteen voitoksi. Kolmannessa erässä Ford Store Levoranta jatkoi huikeaa menoaan. Ceske Budejovice ei päässyt enää ollenkaan peliin mukaan ja hävisi viimeisen erän 10 pisteellä.


Teivossa ravataan jälleen Naistenravien merkeissä tiistaina 23.4.2019 - Teivon Ravikeskus\nTeivossa ravataan jälleen Naistenravien merkeissä tiistaina 23.4.2019\nJo perinteeksi muodostuneissa Naistenravi-illassa luvassa on hemmottelua, hyvää oloa, herkuttelua ja tietenkin mahtavia hevosia! Tänä vuonna kansainvälisen naistenpäivän kunniaksi halusimme kuulla juuri Teidän toiveitamme ja saimmekin mahtavan määrän hienoja ehdotuksia, kiitos kaikille osallistuneille! Olemme pyrkineet toteuttamaan mahdollisimman monia toiveista ja tästä illasta tulee taatusti ikimuistoinen!\nRavintola De Luxe’ssa naisille on oma juonnettu ravi-ilta jota emännöi aurinkoinen tv-persoona Sara Perttunen. Illan aikana tutustutaan raviurheilun ihmeelliseen maailmaan, syödään hyvin ja nautitaan mainiosta seurasta. Luvassa on myös leikkimielisiä kisoja sekä arvonta huippupalkinnoilla!\nRyhmille järjestetään opastettu vierailu tallialueelle, jolloin tutustutaan kilpailuun valmistautuviin hevosiin sekä taustajoukkoihin. Tämä on unohtumaton elämys ravihumun verhojen taa, eikä jätä ketään kylmäksi!\nTule ystävän kanssa tai työporukalla, ravit ovat aina parasta paikan päällä!\nYhteistyökumppanimme hemmottelevat naisia mm. keväisin kukkasin, suklaalla ja kuohuvalla.\nEsittelemme yhteistyökumppaneitamme tapahtumasivulla alkaen viikko ennen tapahtumaa, julkaisemme myös illan ohjelman lähempänä ajankohtana. Naistenravit 2019 -facebook tapahtuma löydät linkin takaa!\nTapahtuman ohessa Toto-hallista löydät seuraavien yhteistyökumppaneidemme esittely- ja/tai myyntipisteet, jotka palvelevat klo. 17.00-21 välisen ajan!\nIllalliskortin hinta 25€ / hlö sisältää\n• ruokaisan salaattipainotteisen buffet-pöydän\n• ravien käsiohjelman\n• illan ohjelman De Luxe´ssa\nYksittäisvarauksia voit tehdä aina tiistaiaamuun 23.4. klo. 10 saakka\nravintola@teivo.wp.myyntivoima.fi tai 03 3154 8352\nLisätiedot ja ryhmät, viimeistään keskiviikkona 17.4.\nPäivi Lehtonen, paivi.lehtonen@teivo.wp.myyntivoima.fi 040 7795 583\nSami Kaita, sami.kaita@teivo.wp.myyntivoima.fi 050 3371 836\nLämpimästi tervetuloa hemmotteluiltaan Teivoon!\nPrevEdellinenTeivon raviraportti 9.4.2019\nSeuraavaTeivon raviraportti 15.4.2019Next


Premier Padel Qatar: Tison / Zapata yhden setin päässä saavutuksesta!\nKotisivu / UUTISET / Premier Padel Qatar Major: Tison/Zapata yhden sarjan päässä saavutuksesta!\nPremier Padel Qatar Major: Tison/Zapata yhden sarjan päässä saavutuksesta!\nBenjamin Tison ja Teo Zapata uhmaavat kaikki ennusteet Premier Padel Qatar Major! Todellakin, ranskalais-espanjalainen pari otti ensimmäisen erän Lebronia ja Galania vastaan!\nSe on yksinkertaisesti ennenkuulumatonta padel Suomi: tricolor ja hänen kumppaninsa ovat voittaneet erän maailman ykköstä vastaan, ja he kilpailevat johtoasemassa tällä 1-kierroksella!\nBenjamin ja Teo pelaavat erittäin vakavasti Dohassa ja ne häiritsevät viimeisen WPT Vigo Openin finalistien suunnitelmat. Maailmanmestarit eivät ehkä uskoneet, että heitä työnnetään niin paljon heidän osallistumisestaan Qatarissa.\nTison ja Zapata voittivat ensimmäisen erän 7/6 ja ovat nyt yhden erän päässä sarjan historian suurimmasta saavutuksesta. padel français.\nJos haluat seurata tämän hullun tapaamisen loppua, mene beIN Sportsiin tai alta:\nBenjamin TisonOoredoo Qatar-majuriPremier PadelPremier Padel Qatar-majuriTeodoro Zapata


Jättivelat hiertävät huippujuoksijan ja IAAF:n välejä | Urheilu | Iltalehti.fi\nJättivelat hiertävät Chambersin ja IAAF:n välejä\nMaanantai 9.3.2009 klo 18.34\nIAAF suuttui Dwain Chambersin elämänkerrasta.\nDwain Chambersin elämänkerta on herättänyt suuria tunteita. (AP)\nAvomielisyys saattaa kostautua sunnuntaina miesten 60 metrin juoksun halli-EM-kultaa voittaneelle Dwain Chambersille. Dopingmenneisyyttään elämäkertakirjassa "Race Against Me" ruotivan Chambersin muistelot eivät miellytä Kansainvälistä yleisurheiluliittoa IAAF:ää.\nMaanantaina myyntiin tulleessa omaelämäkerrassa Chambers paljastaa muun muassa, että hän otti yli 300 annosta suoritusta parantavia aineita vuoden 2002 aikana. Myös epoa ja HGH-hormoneita käyttänyt Chambers jäi seuraavana vuonna kiinni designsteroidi THG:sta ja joutui kahdeksi vuodeksi kilpailukieltoon.\nIAAF:n edustajien mielestä Chambers saattaa paljastuksineen yleisurheilun arveluttavaan valoon.\n- Otamme kirjasta kopiot ja pyydämme asiantuntijoitamme perehtymään sisältöön. Jos jatkotoimet ovat tarpeen, niistä keskustellaan IAAF:n johtokunnan seuraavassa kokouksessa Berliinissä 21.-22. maaliskuuta, Kansainvälisen yleisurheiluliiton tiedottaja Nick Davies ilmoitti.\nLiittoa närästää erityisesti se, että vapauduttuaan kesällä 2006 kilpailukiellosta Chambers paikkaili talouttaan. Hänen piti maksaa IAAF:lle takaisin vuosien 2002 ja 2003 kilpailuista voittamansa palkkiosummat, ja se kävi parhaiten hankkimalla rahaa kansainvälisistä kisoista. Velkaa IAAF:lle on yhä vajaat 120 000 euroa.\nDopingkärynsä takia Chambers tuomittiin menettämään 2002 Münchenin EM-kisoissa voittamansa 100 metrin kultamitali. Lisäksi Britannia joutui luopumaan 4x100 metrin Euroopan mestaruudestaan.\nEi asiaa 2012 olympia-Lontooseen\nChambers voitti sunnuntaina Torinossa miesten 60 metrin Euroopan mestaruuden. Hän juoksi lauantaina välierissä matkan uuden Euroopan ennätyksen 6,42.\nBritannian yleisurheiluliiton sääntöjen mukaan Chambers, 30, ei dopingrikkeidensä vuoksi saa edustaa maataan olympiakisoissa. Elokuun MM-kisoihin Berliiniin portit henkilökohtaisiin lajeihin ovat auki, mutta Britannian viestijoukkueisiin häntä ei kelpuuteta.\n25. Siskokset debytoivat bikini fitnessissä - 18-vuotias Sonja innosti isosiskonsa lajiin: ”Esiintyminen on molempien vahvuus”\n30. Maanantaista tulossa poutainen, illalla lännestä saapuu sateita\n34. Vapun sääennusteen yllä leijuu tummia pilviä, mutta lunta ei sentään ole luvassa: ”Nyt saa jännätä, tuleeko sadealue etelästä”\n47. Minkä lajin taitaja on kanadalainen Eugenie Bouchard?


Pysy turvassa, kun toimit sosiaalisessa mediassa\nSosiaalinen media voi tarjota myös muita kuin mukavia tai hauskoja elämyksiä. Pysyttele loitolla sudenkuopista, niin voit surffailla turvallisesti.\nSosiaalinen media on hakkerien paratiisi. He tietävät, että petokset ja huijaukset eivät ole mielessämme, kun haluamme seurata ystäviemme elämää. Ja he tietävät, että myös napsauttelemme sisältöä ja jaamme sitä salamannopeasti toisten kanssa.Näin parannat turvallisuuttasi, kun toimit sosiaalisessa mediassa.\nMäärittele Facebookin yksityisyysasetukset haluamallasi tavalla.\nValitse sosiaaliseen mediaan salasana, jota et käytä muualla. Muista vaihtaa salasana säännöllisesti.\nKäytä kahden vaiheen varmennusta, jos se on mahdollista. Siinä annetaan ensin käyttäjätunnus ja salasana, jonka jälkeen saat kertakäyttöisen tunnuksen tekstiviestillä tai sähköpostilla.\nPiilota muilta käyttäjiltä yhteystietosi, kuten osoitteesi ja puhelinnumerosi.\nÄlä hyväksy kaveripyyntöjä ihmisiltä, joita et tunne.\nSuhtaudu kriittisesti ilmoituksiin, tutkimuksiin ja kilpailuihin. Mieti, ennen kuin avaat vaikkapa videon tai pelin – myös silloin, kun niiden lähettäjä on ystäväsi. Heidän profiilinsa on saatettu hakkeroida.\nSosiaaliset mediat ovat kokemusten jakamisen, nopeiden kommenttien ja kaikenlaisten mielipiteiden ilmaisemisen aluetta. Ne myös avaavat oven sinun elämääsi, joten muista pohtia, mitä sisältöä jaat ja kenelle.\nIlmoita valeyrityksistä FacebookilleJos sivun tai profiilin nimen vieressä on sininen valintamerkki, Facebook on vahvistanut, että kyseessä on yrityksen tai julkisen henkilön oikea sivu.Lue lisää Facebookin varmennuksesta täältä


Veitsi-isku lähellä Charlie Hebdon entistä toimitusta Pariisissa\nPoliisi pidätti epäillyn hyökkääjän.\nSeuraa suoraa lähetystä läheltä iskupaikkaa.\nperjantai 25.9.2020 klo 13:48 (muokattu 25.9.2020 klo 16:31 )\nKaksi ihmistä loukkaantui veitsi-iskussa Ranskan pääkaupungissa Pariisissa perjantaina. Heidän tilansa on kriittinen. Loukkaantuneet ovat televisiotuotantoyhtiön työntekijöitä.\nTahot Ranskan pääministeriä Jean Castexia myöten puhuivat aluksi neljästä loukkaantuneesta, mutta haavoittuneiden määräksi tarkentui myöhemmin kaksi.\nMyös tiedot hyökkäyksen tekovälineestä vaihtelivat tuoreeltaan, mutta ilmeisesti kyseessä oli joko jonkinlainen viidakkoveitsi tai lihakirves. Poliisi eristi iskun jälkeen tapahtumapaikan ympäristön. Uutistoimisto Reutersin mukaan poliisi tutki alueella myös epäilyttävää pakettia, josta ei kuitenkaan löytynyt räjähteitä.\nPoliisi pidätti pian hyökkäyksen jälkeen yhden teosta epäillyn miehen Bastillen aukiolla lähellä hyökkäyspaikkaa. Mies on poliisin mukaan ainoa hyökkäyksestä epäilty. Myös toinen henkilö on otettu kiinni tapaukseen liittyen, mutta syytä pidätykselle ei tiedetä.\nIskupaikalle tuli perjantaina paljon poliiseja. ALL OVER PRESS\nHyökkäys tapahtui aivan satiirilehti Charlie Hebdon entisen toimituksen lähistöllä. Konetuliasein varustautuneiden hyökkääjien suorittamassa iskussa lehden toimitukseen kuoli 12 ihmistä tammikuussa 2015. Lehti oli aiemmin julkaissut pilapiirroksia profeetta Muhammadista.\nVuoden 2015 iskun suorittaneet veljekset kuolivat poliisin kanssa käydyssä tulitaistelussa, mutta oikeudenkäynti heidän epäiltyjä avunantajiaan vastaan on parhaillaan käynnissä Pariisissa. Syyskuun alussa, päivää ennen käsittelyn alkamista, Charlie Hebdo julkaisi uudelleen kohutut pilapiirrokset profeetta Muhammadista.\nNykyään lehden toimitus työskentelee salaisessa osoitteessa turvallisuussyistä.\nRanskan sisäministeriö kutsui koolle hätäkokouksen perjantaisen iskun johdosta. Pääministeri Castex vieraili puolestaan pian hyökkäyksen jälkeen sen tapahtumapaikalla.\nTapausta on asetettu tutkimaan terrorismirikoksiin erikoistunut syyttäjä.\nCharlie Hebdon entinen toimitus sijaitsee Pariisin 11. arrondissementissä. Kuva vuodelta 2015. ZUMAWIRE/MVPHOTOS


Tervetuloa Hollantiin - 47 palasta\nA-M 7. kesäkuuta 2012 klo 1.11\nTäytyy myöntää et tää on kyllä aika hyvä vertaus! Löysin blogisi vasta nyt, ja todellakin jään seuraamaan! Ja tuskin menee montaa päivää että olen saanut koko blogisi läpi luettua.. :)\nSen verran mun on pakkoa sanoa, et mä en oikein tiedä down-lapsista mitään, mut mulla on itsellä kehitysvammainen pikkusisko, joka on tuonut aivan ihanan kokemuksen koko meidän perheelle ja tätä kokemusta en ikinä vaihtaisi pois! Omasta mielestäni olen hyvin onnekas, että olen saanut elää elämääni kehitysvammaisen ihmisen kanssa. Tällaista mahdollisuutta ei suoda ihan kovin monelle, ja niille joille se on suotu, niin nautitaan siitä oikein kunnolla. ;)\nJa luin myös kuvauksestasi että olet tällä hetkellä raskaana, ja laskettu aikasi on elokuussa. Mäkin täällä masukin kanssa kirjoittelen, ja meillä olisi tarkoitus jakautua syyskuun alkupuolella. :)\nToivottavasti ei kovin sekavaa tekstiä tullut. :)\nAnna-Kaisa - 47 palasta 7. kesäkuuta 2012 klo 19.56\nHyvältä tuntui lukea sun tuntemuksistasi. Meidänkin tuleva poitsu on etuoikeutettu siis kun saa erityisen siskon seurassa varttua <3 Tervetuloa lukijaksi!


Wanha tarina urheilusta by J.A. Ojelmus by J.A. Ojelmus - Read Online\nWanha tarina urheilusta: Historiallinen romaani\nby J.A. Ojelmus\nTämä on fiktion ja faktan sekoitus urheilutapahtumista yli 100 vuotta sitten. Kirjan kertoja oli mukana näkemässä ja kokemassa Oulun hiihtoa vuonna 1889, ja siitä kehittyi perinne, joka on jatkunut yhtäjaksoisesti yli 125 vuotta. Erityisen suuri urheilujuhla oli vuonna 1908, jolloin kisa oli kolmipäiväinen.\nKertoja osallistui myös vuoden 1896 Olympiakisoihin Ateenassa sekä Bostonin maratonille vuonna 1908. Kuntourheilijalle osallistuminen on suurin voitto.\nPublisher: BoD - Books on DemandReleased: Apr 1, 2016ISBN: 9789523306363Format: book\nRead More From J.A. Ojelmus\nWanha tarina urheilusta - J.A. Ojelmus\nHiljaiseloa Bostonissa 1908\nAloitan uuden kirjani nyt, kun Bostonin seudullekin tulee kevät, ja minulle kova halu juoksemaan pitkiä lenkkejä. Viime keväänä kokeilin kuntoani maratonilla, mutta en päässyt puoliväliä pitemmälle ennen kuin jouduin keskeyttämään. Voi olla niinkin, että minun ruumiini rakenne ei ole tarkoitettu pitkien matkojen juoksemista varten, mutta jonakin päivänä haluaisin päästä maratonilla maaliin saakka.\nJenni sai tytön ja me olemme tietenkin innoissamme uudesta tulokkaasta. Hän syntyi 19. päivä maaliskuuta ja on niin ollen juuri nyt vasta kahden viikon ikäinen.\nMaria sairastaa ja siinä on suurin syy siihen, että olen pitänyt taukoa kirjoittamisessani. Olisihan minulla aikaa, sillä työni on nykyisin kohtuullisen helppoa verrattuna moniin aikaisempiin vuosiin ja hyvä niin, koska en jaksaisi enää samanlaista tahtia, mitä teimme yhdessä monien vuosien ajan.\nMaria kertoi sairaudestaan jo nuorena, mutta se on onneksemme edennyt hyvin hitaasti. En vieläkään oikein ymmärrä, mikä se sairaus on ja mihin se johtaa. Olen alkanut entistä enemmän huolestua ja ymmärrän, miten väsynyt hän on ollut jo pitkään.\nTänä talvena hän on ollut uneliaana, ja hänen jalkansa turpoavat ja sääriin on ilmaantunut omituisia läikkiä eivätkä lääkärit osaa sanoa näistä oireista muuta kuin että hänellä on munuaisissa tauti ja sille ei voi tehdä mitään.\nJoka tapauksessa en ole ollut viime kuukausien aikana kunnossa itsekään. Ruumiillisesti minussa ei liene mitään vikaa, mutta sielullisesti olen ollut lamaantuneena, ja sen vuoksi kirjoittaminenkin on ollut kuin tervaa joisi. En tiedä, saanko mitään kirjoitetuksi nytkään ja mahdollinen lukija voi ymmärtää tämän huomattuaan tilanteeni.\nMinun on silti omaakin parastani ajatellen jatkettava tätä työtä, sillä vain eheyteni säilyttäneenä saatan jaksaa olla Marian tukena tulevina vaikeina aikoina.\nVaikka olen luonteeltani melkoisen myönteinen henkilö, en voi mitään sille päähäni tunkevalle ikävälle ajatukselle hänen sairautensa etenemisestä, ja lopulta kuolemisesta. Niin hän minulle kertoi jo suhteemme alussa, ettemme tule elämään vanhuuttamme yhdessä ja vaikka olin sen ennustuksen elämäntäyteisinä vuosinamme unohtanut, niin nyt on tullut toisenlainen aika.\nMinun keinoni ovat vähäiset, sillä en voi kertoakaan kenellekään kovin tarkasti tilanteemme karuutta. Maria on jopa kehottanut minua olemaan puhumatta tästä ainakaan Jennille ja Juholle eikä meillä ole täällä ketään muutakaan, jota voisin kuormittaa näin isolla huolella. Niinpä minulle jää vain suruni jakaminen Marialle, ja se minun on tehtävä siten että en lisäisi hänen taakkaansa.\nMinun on ikäväkseni pakko todeta olevani yksinäinen ja pelkään sen vain pahenevan, sillä en uskalla edes ajatella elämää ensi kesää pitemmälle. Joka päivä olen näkevinäni Marian sairauden etenevän, samalla kun yritän olla toiveikas ja kuvitella jotain ihan muuta. Uneni kertaavat elämäämme ja niissä kaikki on hyvin.\nJoutsenet lentävät kohti pohjoista, ja nekin muistuttavat minua avioliiton luonteesta. Kun toinen kuolee, toinen jää yksin. Ehkä niilläkin on muistonsa eletystä yhteisestä ajasta ja se auttaa jaksamaan senkin jälkeen, kun toinen on iäksi kadonnut.\nLukijani huomaa synkät mietteeni, mutta ei tätä oikeastaan ole tarkoitettukaan luettavaksi, vaan kirjoitan tätä vain selviytyäkseni itse päivästä päivään ja pysyäkseni tarpeeksi vahvana, sillä vain siten voin olla Marian tukena. Hän tietää tai arvelee lähtönsä olevan lähellä, mutta suhtautuu siihen ihmeen tyynesti.\nItse hän on kuvaillut minulle eläneensä täyttä elämää sen 54 vuotta, minkä hän ihmeekseen on saanut täällä vaeltaa. Ja se on jo paljon enemmän kuin, mitä ennustettiin. Hänen äitinsä Maria sai kuulla jo varhain, ettei tämä tyttö tule elämään aikuiseksi saakka. Toisin kävi ja tässä me olemme vieläkin.\nEn tiedä tarkkaan hänen sisimpiä tuntojaan. Aavistelen vain, mutta on kuin hän sanoisi minulla olevan vielä paljon elämää edessäpäin, ja hän toivoisi minun jatkavan tätä hänenkin puolestaan. Me olemme käyneet viime aikoina tästä enimmäkseen sanatonta vuoropuhelua, koska sanoja ei ole tällaiselle olemassa.\nHänellä on ihmeen hyvät unen lahjat, ja nukuttuaan pitkän yön hän tänä aamuna kahvipöydässä sanoi miettineensä elämäänsä ja kuolemistaan ja kertoi toiveensa hautapaikastaan.\nMinulla nousi siinä pala kurkkuun, ja oli vaikea saada niellyksi edes leipäpalaani. Hän sanoi vielä, ettei hän sano sitä toivoaan menettäneenä tai katkerana, vaan hän jostain syystä pitää tärkeänä, että hänen toiveensa tiedetään ja hän voi olla varma siitä, että sen otan myös vakavasti. Itkimme sitten yhdessä ja hän sanoi, että minun pitää hänen mentyään jatkaa elämääni, ja jos löydän uuden vaimon itselleni niin hän ei siitä pahastu vaan hän varmaan tekisi saman itsekin, sillä ei ihmisen ole hyvä olla yksinään.\nMe emme ole joutsenia, jotka elävät yhteisistä muistoista, ellemme sitten ole jo niin vanhoja, ettei enää ole järkevää ryhtyä uuteen liittoon. Tosin siitäkään hän ei osannut sanoa, missä ikäraja olisi. Hän itse menisi uudelleen naimisiin


Työterveyshuolto - Migreeniyhdistys\nMigreeni aiheuttaa moninaisia oireita ja vaikuttaa merkittävästi työ- ja toimintakykyyn. Migreeniä sairastava tarvitsee ymmärrystä ja luottamusta sairauden hoidossa, mikä on tärkeää ottaa huomioon myös työterveyshuollossa.\nTyöterveyshuollossa on hyvä ottaa huomioon, että migreenistä kärsivä tarvitsee:\nymmärrystä sairautta kohtaan ja luottamusta siihen, että hänen tuntemuksensa otetaan todesta,\nlääkkeettömien keinojen hyödyntämistä migreenikohtausten hoidossa ja ennaltaehkäisyssä,\nmahdollisesti ohjausta työfysioterapeutin ja/tai työterveyspsykologin luo\ntietoa siitä, mistä hän voi saada tukea sairauden kanssa elämiseen\nohjeistusta työergonomiaan ja esim. valaistuksen ongelmien ratkaisuun\nohjausta stressin ehkäisemiseen ja hallintaan,\nohjausta työajan hallintaan,\nohjausta ja neuvontaa rentoutumiseen, palautumiseen ja liikuntaan.\nMigreeniä sairastavan on hyvä pitää päänsärkypäiväkirjaa. Säännöllinen kirjaus migreenin esiintyvyydestä, oireista ja kipujen laadusta sekä sijainnista auttavat työterveyshuoltoa ja migreeniä sairastavaa asiakastasi tunnistamaan päänsäryn syitä ja hoidon tarvetta.\nPäänsärkypäiväkirjan voi ladata täältä ja niitä voi myös tilata Migreeniyhdistyksen toimistosta: toimisto@migreeni.org.


Raskaus mullistaa myös hiusten ja kynsien kasvun | Lifestyle | Vau.fi\nKoti Lifestyle Kauneus Raskaus mullistaa myös hiusten ja kynsien kasvun\nRaskausaikana harjaan saattaa jäädä normaalia enemmän tai vähemmän hiuksia. (Kuva: Shutterstock.)\n”Mulla lähtee hiuksia entistä enemmän nyt. Kynnet on kyllä yhtä vahvat kuin ennenkin. Tuntuu vaan että hiukset ei kasva ei sit millään”, nimimerkki Kyfi885230 tuskailee foorumilla, mutta lisää, että hänen onnekseen myöskään muut karvat eivät kasva normaaliin tahtiin.\n”Ei tarvitse olla koko ajan ajelemassa”, hän toteaa.\n”Itse omalla kohdallani en ole muutosta kasvuun huomannut”, nimimerkki åke sen sijaan kertoo.\n”Mutta näin olen lukenut, että hiukset saattaisivat kasvaa nopeammin ja kynnet olla vahvemmat, mutta myös toisin päin, että ovat hauraammat, lohkeavat/halkeavat herkemmin. Eli kai se on aika yksilöllistä”, hän pohtii.\nÅke on oikeassa, sillä raskaushormonien vaikutukset ovat jokaisella hyvin yksilöllisiä. Useimmiten raskaus kuitenkin saa hiukset tuuhenemaan ja kasvamaan nopeammin. Myös kynnet yleensä tuntuvat vahvemmilta.\nLue myös: Raskaus on fyysinen mullistus\nKynnet ja hiukset vahvistuvat, ja muukin karvoitus muuttaa muotoaan\n”Mulla ainakin hiukset kasvaa tuplasti nopeemmin kuin yleensä. Kynnetkin kasvavat nopeesti ja vahvoina, eikä lohkeile niinkun normaalisti”, hymykuoppa kertoo.\n”Hiukset on nyt tuuheammat eikä niitä irtoa samaa tahtia kuin aiemmin, mutta ei ainakaan tunnu kasvavan sen nopeammin tai hitaammin”, elmiina toteaa.\n”Toisaalta varmasti sulkasato on tulossa sitten synnytyksen jälkeen”, hän harmittelee.\n”Mulla selkeesti nopeutunut häpykarvoituksen kasvu. Ja samoin kuin elmiinalla, ei irtoa hiuksia niin kuin ennen”, åke puolestaan kertoo.\nMyös nimimerkillä Vauva3 karvoitus ja kynnet ovat kasvaneet nopeammin ja olleet vahvempia.\n”Mutta kun synnytys on ohi ja imetys menossa, niin samalla lähtee tukkakin. Ainakin puolet päästä jo lähtenyt ja siili kasvaa pitkän tukan sisällä. Taas!” Vauva3 kirjoittaa.\nUseimmilla raskaushormonit nopeuttavat ja vahvistavat paitsi hiusten myös muun kehon karvoituksen kasvua. Joillakin raskaus vaikuttaa kuitenkin muun karvoituksen kasvuun aivan toisin:\n”Muu kehon karvoitus on ohentunut ja vaalentunut raskauden myötä”, elmiina kertoo.\n”Mulla on kyllä kans kaikki muut karvat paitsi hiukset ohentunu. Sääriäkään ei tarvii ajella kun ehkä kerran viikossa! Nää onkin sit varmaan ainoot oireet mitä jään tästä raskaudesta kaipaamaan…” hymykuoppa heittää.\nLue myös: ”Poikaraskaus laittaa karvat kasvamaan”\nRaskaus vaikuttaa muuhunkin kuin karvoituksen tuuheuteen\nRaskausaikana hormonit siis saavat hiukset yleensä kasvamaan nopeammin ja tuntumaan tuuheammilta. Monilla myös muu kehon karvoitus kasvaa runsaammin raskausaikana. Raskaus voi vaikuttaa kuitenkin monilla muillakin hämmentävillä tavoilla karvoitukseen: suorat hiukset saattavat alkaa kihartua ja vaaleisiin hiuksiin ilmestyä punertava vivahde.\nLue myös: Levottomat jalat ja raskaus – miksi särkee, mikä helpottaa?\nMyös muutamat muut foorumilaiset ovat huomanneet epätavallisia muutoksia karvoituksessaan:\n”Kasvuun en oo kiinnittänyt niinkään huomiota mutta yks minkä olen huomannut on että tukka ei rasviotu ei sitten millään Pystyisi varmaan oleen pesemättä viikonkin verran, en kuitenkaan ole kokeillut. Tuntuu että ennen joutunut pesemään jos ei joka päivä niin ainakin joka toinen päivä” Jambula\n”Oma hiusväri tummentunut sekä hiukan kulmakarvat”, åke kertoo.\nKuinka raskaus on vaikuttanut sinun hiuksiisi ja kynsiisi?\nLue kaikki kertomukset ja osallistu keskusteluun: Hiusten ja kynsien kasvu raskausaikana


Tapahtumat - saattohoitoyhdistys.fi\nOpinnäytetyö saattohoidosta ja sen kehittämisestä?\nOletko korkeakouluopiskelija ja etsit mielenkiintoista opinnäytetyön aihetta? Tervetuloa työstämään opinnäytettä yhteistyössä Päijät-Hämeen Saattohoidon Tukiyhdistyksen kanssa! Voit itse täsmentää näkökulmasi saattohoitoon ja sen kehittämiseen. Tarjoamme sinulle:\nyhdistyksen hallituksen ammatillisen kokemuksen tueksesi\nlaadukasta ohjausta tarpeidesi mukaan – hallituksen puheenjohtaja on juuri väitellyt tohtoriksi ja tukee sinua akateemisissa kysymyksissä\nerityisen ansiokkaalle opinnäytteelle yhdistys voi harkintansa mukaan myöntää vuosittain opinnäytestipendin\nOta yhteyttä, niin keskustellaan aiheesta lisää: hallituksen puheenjohtaja Anne-Maria Karjalainen, annemaria.karjalainen@gmail.com\nPäijät-Hämeen Saattohoidon Tukiyhdistys toivottaa hyvää joulunaikaa!\nMaailman Saattohoitopäivä 2021 – Ketään ei jätetä\nTiedätkö mikä on saattohoitopassi?\nSaattohoitopassi on täydennyskoulutuksen verkkokurssi, jonka voi käydä THL:n verkkokouluissa.\nKurssi kattaa palliatiivisen hoidon ja saattohoidon perusasiat.\nSe koostuu seitsemästä osiosta ja verkkotentistä ja vastaa laajuudeltaan yhtä opintopistettä. Kurssista saa todistuksen.\nSaattohoitopassi on maksuton.\nMaailman saattohoitopäivä 10.10.2020\n”My Care – My Comfort”\n”Minun hoitoni – minun lohtuni”\nTämän poikkeuksellisen ajan myötä maailman saattohoitopäivä järjestetään\nvirtuaalisesti yhdistyksen nettisivuilla ja facebook-sivuilla. Tänä tärkeänä päivänä\nolemme saaneet kolme erittäin arvokasta ja merkityksellistä puhujaa. Saamme\nlukea ja kuulla heidän näkökulmansa teemaan liittyen, jotka koskettavat ja\nJulkaisussa ja videolla saamme kuulla myös yhdistyksemme puheenjohtaja Paula\nMaailman saattohoitopäivä 10.10.2020 järjestetään Lahdessa teemalla ”My Care – My Comfort, Minun hoitoni – Minun Lohtuni”. Poikkeuksellisesti tapahtumaa ei järjestetä fyysisesti. Tapahtuman sisältö on nähtävissä yhdistyksen Facebook -sivuilta ja kotisivuilta.\nSaattohoitoyhdistyksen lahjoitus Onnenkodolle\nProfessori Seppäsen esityksen linkki\nLinkki Helsingin yliopiston Tiedekulmassa 12.2.2020 pidetyn ”Koti kuoleman paikkana” -hankkeen pohjalta pidetyn keskustelutilaisuuden taltiointiin: https://www.helsinki.fi/tiedekulma/katso-ja-kuuntele Avautuvaan hakuikkunaan kirjoitetaan: Koti kuoleman paikkana


Deittipalvelu Tinder lyö hynttyyt yhteen Spotifyn kanssa - Markkinointi & Mainonta\nDeittipalvelu Tinder lyö hynttyyt yhteen Spotifyn kanssa\nTinder-profiiliin voi nyt yhdistää oman lempikappaleensa muidenkin kuunneltavaksi. Jaa artikkeli\nTreffipalvelu Tinder yhdistää voimansa musiikkipalvelu Spotifyn kanssa. Käyttäjät voivat yhdistää nyt Tinder-profiiliinsa itse valitsemansa teemabiisin ja etsiä kumppania musiikkimaun perusteella.\nTinderissä voi myös kuunnella muiden käyttäjien lempikappaleita näiden profiilista, vaikka ei itse Spotifyta omistaisikaan. Teemabiisin voi myös lisätä omaan Tinder-profiiliin vaikka ei itse omistaisi Spotify-tiliä.\nSpotify-käyttäjät voivat puolestaan selvittää kuka Tinder-käyttäjistä tykkää samanlaisesta musiikista heidän kanssaan.\nNäin ollen palveluiden välinen yhteistyö mahdollistaa oman musiikkimaun esittelyn sekä muiden musiikkimakujen tarkastelun.\nYhteistyö lanseerattiin maissa, joissa Spotify on saatavilla.\nDavid Cameron kääntyy Tinderin puoleen - haluaa nuorten "pyyhkäisevän oikealle"\n"Juomien Tinder" etsii juoma-matchit tilanteen, tunnelman ja seuran mukaan\nHyvästit mainosrahoitteiselle Spotifylle?\nMusiikkiriita leimahti - levy-yhtiöt ja artistit haastoivat YouTube-kopioijan oikeuteen 8 min.\nMoskova aikoo vaihtaa Microsoftin ohjelmistot kotimaisiin Vladimir Putinin aloitteesta.\nSaksalainen Deutsche Post valloittaa Euroopan posti- ja jakelumarkkinoita. Näytä lisää\nMicrosoft vaihtaa Windows-pomoa Suomessa - Tom Toivonen väistyy\nApple yhteistyöhön maailman suurimman konsulttiyhtiön kanssa\nSnowdenin suosikkisovellus toimii myös tietokoneelta\nAlkaa mennä jo surkuhupaisaksi - myös Samsungin kodinkoneet saattavat räjähtää\nNej, han är inte naken i SVT-studion...


Metsätyö T. Koponen Oy - Yritys\nTeemu Koponen, arboristi (ammattimainen puunhoitaja), metsätalousinsinööri perusti yrityksen Joensuuhun vuonna 2007. Kipinä metsätöihin syntyi maaseudulla asuttaessa ja yksi nuoruuden kesätöistä oli metsänhoitotyöt.\nMetsätyöyrittäjyyttä Teemu Koponen mietti jo opiskeluaikoinaan mutta ensin oli saatava lisää työkokemusta ja alan tuntemusta metsäsektorilta toisen palveluksessa. Valmistumisen jälkeen yrittäjyys hautui muutaman vuoden jonka jälkeen oli aika ryhtyä sanoista tekoihin, yrittäjäkurssin kautta oman yrityksen leipiin.\nTeemu Koponen kouluttautui arboristiksi, joka on erikoistunut rakennetun ympäristön puiden kaato- ja hoitotöihin kiipeilytekniikalla. Koulutettuja arboristeja on suomessa noin 200 kpl ja Teemu on Pohjois-Karjalan ensimmäinen tutkintotodistuksen saanut arboristi.\nYritys työllistää tällä hetkellä 5 henkilöä sekä aliurakoitsijoita.\nHaluatko tietää puusi kunnon?\nPuiden kuntotutkimukset mikroporalla puuta vahingoittamatta!\nMetsätyö T. Koponen Oy, Iiksenvaarantie 33, 80260 Joensuu, Puh. 050 3727 483 Mobiili